
RAPORT DE SPECIALITATE LA PROIECTUL DE HOTĂRÂRE PRIVIND APROBAREA BUGETULUI LOCAL DE VENITURI ȘI CHELTUIELI PENTRU ANUL 2025 


În conformitate cu prevederile Legii nr. 273/2006 privind finanțele publice, cu modificările și completările ulterioare, art. 25, art. 37, proiectele bugetelor se elaborează de către ordonatorii principali de credite, avându-se în vedere următoarele: orodonatorii principali de credite vor definitiva bugetul local, bugetul instituțiilor publice finanțate integral din venituri proprii, bugetul împrumuturilor externe și interne, bugetul fondurilor externe nerambursabile și veniturile și cheltuielile evidențiate în afara bugetului local, pe formularele din “Scrisoarea – Cadru privind contextul macroeconomic, metodologia de elaborare a proiectelor de buget pe anul 2025 și a estimărilor pentru anii 2026-2028”.
În temeiul art. 39 alin. (3) din Legea nr. 273/2006 “pe baza veniturilor proprii și a sumelor defalcate din unele venituri ale bugetelor de stat, precum și a transferurilor consolidabile repartizate de către direcția generală a finanțelor publice județeană și consiliul județean, ordonatorii principali de credite, în termen de 15 zile de la publicarea legii bugetului de stat în Monitorul Oficial al României, Partea I, definitivează proiectul bugetului local, care se publică în presa locală sau se afișează la sediul unității administrativ-teritoriale, locuitorii unității administrativ-teritoriale putând depune contestații privind proiectul de buget în termen de 15 zile de la data publicării sau afișării acestuia”, alin. (4) prevede că, în 5 zile de la expirarea termenului de depunere a constestațiilor, proiectul bugetului local, însoțit de raportul ordonatorului principal de credite și de contestațiile depuse de locuitori, este supus aprobării autorităților deliberative, de către ordonatorii principali de credite, iar alin. (6) prevede că, proiectele bugetelor locale se aprobă de autoritățile deliberative în termen de maximum 45 de zile de la data publicării legii bugetului de stat în Monitorul Oficial al României, Partea I.
Programul de investiții al fiecărei unități administrativ-teritoriale se aprobă ca anexă la bugetul local, conform art. 41 din Legea nr. 273/2006 “cheltuielile pentru investițiile publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în sectiunea de dezvoltare, ca anexă la buget și se aprobă de autoritățile deliberative”.
Proiectul de buget pentru anul 2025 este alcătuit din două secțiuni, respectiv secțiunea de funcționare și sectiunea de dezvoltare. Detaliat cele două secțiuni se prezintă astfel:
· Secțiunea de functionare (lei):
· Total venituri: 11.501.000 din care:
· venituri proprii: 2.500.000.
· Total cheltuieli: 11.501.000 din care:
· 51.02 - administrație publică locală: 4.200.000;
· 55.02 - comisioane și dobânzi aferente datoriei publice: 58.000;
· 61.02 - SVSU: 345.000;
· 65.02 - învățământ: 181.000;
· 67.02 - cultură, recreere și religie: 80.000;
· 68.02 - asistență socială: 4.343.000;
· 70.02 - servicii și dezvoltare publică: 717.000;
· 74.02 - protecția mediului: 447.000;
· 83.02 - agricultură, silvicultură, piscicultură: 330.000;
· 84.02 – transporturi (drumuri și poduri): 800.000;
· Secțiunea de dezvoltare (lei):
· Total venituri: 18.824.600 din care:
· vărsăminte din secțiunea de funcționare: 2.252.000.
· Total cheltuieli: 18.824.600 din care:
· 51.02 - administrație publică locală: 110.000;
· 65.02 - învățământ: 489.600;
· 70.02 - servicii și dezvoltare publică: 4.931.000;
· 74.02 - protecția mediului: 3.000;
· 84.02 – transporturi (drumuri și poduri): 13.291.000;
Având în vedere:
· Prevederile legii bugetului de stat pe anul 2025 nr. 9/2025, publicată în Monitorul Oficial al României, Partea I, nr. 118/10.02.2025;
· Adresa nr. SVG_STZ/510/17.02.2025 a AJFP Suceava privind repartizarea sumelor defalcate din TVA aprobate prin Legea bugetului de stat pe anul 2025 și cotele defalcate din impozitul pe venit pentru anul 2025 și a estimărilor pentru anii 2026-2028, precum și contextul macroeconomic, metodologia de elaborare a proiectelor de buget pentru anul 2025;
· Hotărârea Consiliului Județean nr. 15 din 26.02.2025 privind repartizarea pe unități administrativ-teritoriale a sumelor defalcate din TVA pentru echilibrarea bugetelor locale, a sumelor alocate din cotele defalcate din impozitul pe venit pentru echilibrarea bugetelor locale și a cotei de 6% din impozitul pe venit – estimări pentru anii 2026-2028;
· Adresa nr. SVG_STZ/743/06.03.2025 a AJFP Suceava privind repartizarea pe trimestre a sumelor defalcate din TVA.
În baza dispozitiilor art.129 alin.4 lit. a din OUG 57/2019 privind codul administrativ completările ulterioare, a Legii bugetului de stat pe anul 2025 nr. 9/2025, precum si a legii 273/2006 privind finantele publice locale propun Consiliului Local al Comunei Preutesti, să hotărască aprobarea bugetului local de venituri și cheltuieli pentru anul 2025. 

